Document ID: 32003R1174

Komisijas Regula (EK) Nr. 1174/2003
(2003. gada 1. jūlijs),
ar kuru groza Regulu (EK) Nr. 20/2002, ar ko paredz sīki izstrādātus noteikumus attiecībā uz tāda īpaša piegādes režīma īstenošanu attālākajos reģionos, kas ieviests ar Kopienas regulām (EK) Nr. 1452/2001, (EK) Nr. 1453/2001 un (EK) Nr. 1454/2001
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1454/2001, ar ko attiecībā uz konkrētiem lauksaimniecības produktiem ievieš īpašus pasākumus par labu Kanāriju salām un atceļ Regulu (EEK) Nr. 1601/92 (Poseican) [1], kurā jaunākie grozījumi izdarīti ar Komisijas Regulu (EK) Nr. 1922/2002 [2], un jo īpaši tās 3. panta 5. punkta trešo daļu, 3. panta 6. punktu un 20. pantu,
tā kā:
(1) Komisijas Regulas (EK) Nr. 20/2002 [3], kurā jaunākie grozījumi izdarīti ar Regulu (EK) Nr. 1215/2002 [4], 20. pantā ir pamanītas dažas nepareizas atsauces noteikumos, kas saistīti ar tādas produkcijas reeksportu, kas ir nemainītā stāvoklī vai iepakota uz vietas.
(2) Regulas (EK) Nr. 20/2002 pielikumā ir noteikti pārstrādāto produktu maksimālie daudzumi, ko katru gadu var nosūtīt no Kanāriju salām kā tradicionālas eksportpreces un sūtījumus. Daži produktu KN kodi, kas iekļauti šajā pielikumā, jāgroza tā, lai tie atbilstu definīcijām I pielikumā Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu [5], kurā jaunākie grozījumi izdarīti ar Regulu (EK) Nr. 2176/2002 [6]. Skaidrības labad jāaizstāj viss Regulas (EK) Nr. 20/2002 pielikums.
(3) Rezultātā Regula (EK) Nr. 20/2002 ir jāgroza.
(4) Šajā regulā paredzētie pasākumi ir saskaņā ar visu attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Ar šo Regulu (EK) Nr. 20/2002 groza šādi.
1. Tās 20. pantā:
a) ar šādu tekstu aizstāj c) apakšpunktu:
"c) produkti, kas minēti b) apakšpunktā, nevar pretendēt uz eksporta kompensāciju";
b) ar šādu tekstu aizstāj e) apakšpunktu:
"e) produkti, kas minēti d) apakšpunktā, var pretendēt uz eksporta kompensāciju.".
2. Pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula ir saistoša un tieši piemērojama visās dalībvalstīs.
Briselē, 2003. gada 1. jūlijā

Labels: 3
19